《满庭芳》
元代·熊鉌

斗转璇霄，梧飘金井，洞天秋气方新。幔亭仙子，飞佩下瑶京。

霞袂霓裳缥缈，冰肌莹、月作精神。云璈动，琼仙歌舞，共庆捧瑶觥。

蟾宫，人未老，纵横礼乐，谈笑功句名。从今去，有多少、富贵光荣。

且听宾云奏曲，千秋岁、更引清声。齐眉处，朱颜绿鬓，相与共长生。

作者简介：（1253—1312）建宁建阳人，字去非。初名铄，字位辛。号勿轩，一号退斋。度宗咸淳十年进士。授汀州司户参军。入元不仕。幼志于濂、洛之学，从朱熹门人辅广游，后归武夷山，筑鳌峰书堂，子弟甚众。有《三礼考异》、《春秋论考》、《勿轩集》等。